《拟庾子山咏画屏风诗 其九》
清代·张鹤龄

丹霞丽藻楶，碧霭萦兰堂。步障艳围锦，歌尘长绕梁。

连房箫管竞，映水绮罗香。竟日陈长簟，红豆自安床。

作者简介：（1867—1908）江苏阳湖人，字长儒，号啸圃。光绪十八年进士。官至奉天提学使。工文章，通中外掌故。辛丑后规画京师大学堂章程。又主张废美国粤汉铁路借款合同以保国权。